Η απόσταση σε μοίρες ενός Παράλληλου κύκλου από τον Ισημερινό αποτελεί το γεωγραφικό πλάτος ενός τόπου. Το γεωγραφικό πλάτος ενός τόπου μετριέται με βάση τη γωνία που σχηματίζεται στο κέντρο της Γης, αν φέρουμε (νοητά) δύο γραμμές:

- Μια γραμμή (ακτίνα) από το κέντρο της Γης προς τον Ισημερινό.
- Μια γραμμή (ακτίνα) από το κέντρο της Γης προς τον συγκεκριμένο τόπο.

Η γωνία ανάμεσα στις δύο αυτές γραμμές αποτελεί το γεωγραφικό πλάτος του τόπου.
Η απόσταση σε μοίρες ενός Μεσημβρινού από τον Πρώτο Μεσημβρινό αποτελεί το γεωγραφικό μήκος ενός τόπου. Το γεωγραφικό μήκος ενός τόπου μετριέται με βάση τη γωνία που σχηματίζεται στο κέντρο της Γης, αν φέρουμε (νοητά) δύο γραμμές:

- Μια γραμμή (ακτίνα) από το κέντρο της Γης προς τον Πρώτο Μεσημβρινό.
- Μια γραμμή (ακτίνα) από το κέντρο της Γης προς τον συγκεκριμένο τόπο.

Η γωνία ανάμεσα στις δύο αυτές γραμμές αποτελεί το γεωγραφικό μήκος του τόπου. Το γεωγραφικό πλάτος και το γεωγραφικό μήκος αποτελούν τις γεωγραφικές συντεταγμένες του τόπου.
Οι συντεταγμένες χρησιμοποιούνται στη ναυσιπλοΐα, σε συσκευές πλοήγησης (GPS), σε εφαρμογές στον αγροτικό τομέα, ακόμα και σε περιπτώσεις προσφοράς ανθρωπιστικής βοήθειας, για τον ακριβή προσδιορισμό ενός τόπου πάνω στη γη.

# Οθόνη Βοήθειας

Διαβάζουμε τις πληροφορίες για τις γεωγραφικές συντεταγμένες.

# Καρτέλα Συντελεστών